# La Pobla del Duc

La Pobla del Duc és un municipi del País Valencià que es troba a la comarca de la Vall d'Albaida.

## Geografia

El terme municipal de la Pobla del Duc se situa al marge dret del riu Albaida i limita amb les localitats següents: Bèlgida, Beniatjar, Benigànim, Castelló de Rugat, Quatretonda, Llutxent, Otos i Sempere, totes elles a la Vall d'Albaida.
Per a arribar a la localitat des de València, cal agafar la A-7 per a enllaçar després amb la CV-40 i la CV-60 i finalitzar a la CV-611.
La població fruïx d'un clima mediterrani.

## Història

Sobre el seu origen se sap que en el lloc hi havien diverses alqueries fundades i habitades pels musulmans i que després de la conquesta del rei Jaume I a mitjan segle xiii, el monarca va concedir una carta de poblament al senyor de Bellvís per a la fundació d'un nou nucli urbà reconegut pel Regne de València. Més tard, el senyoriu es va vincular als ducs de Gandia, més concretament a la família Borja, d'ací el seu nom actual.

## Política i govern
### Composició de la Corporació Municipal

El Ple de l'Ajuntament està format per 11 regidors. En les eleccions municipals de 26 de maig de 2019 foren elegits 7 regidors del Partit Socialista del País Valencià (PSPV-PSOE), 3 del Partit Popular (PP) i 1 de Compromís per la Pobla del Duc (Compromís).
Eleccions municipals de 26 de maig de 2019 - la Pobla del Duc :
| Candidatura | Candidatura | Candidatura | Cap de llista | Vots | Vots | Regidors |
| | Partit Socialista del País Valencià-PSOE | | Vicent Gomar Moscardó | 909 | 57,82% | 7 |
| | Partit Popular | | Natalio José Navarro Pellicer | 410 | 26,08% | 3 |
| | Compromís per la Pobla del Duc | | Empar Fayos Alonso | 238 | 15,14% | 1 (+1) |
| | Altres candidatures | | | | | 0 ( -1) |
| | Vots en blanc | | | 15 | 0.95% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 1.572 | 100 % | 11 |
| | Vots nuls | Vots nuls | Vots nuls | 15 | 0,95% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 1.587 | 82,57%** | |
| Abstenció | Abstenció | Abstenció | Abstenció | 335* | 17,43%** | |
| Total cens electoral | Total cens electoral | Total cens electoral | Total cens electoral | 1.922* | 100 %** | |
| Alcalde: Vicent Gomar Moscardó (PSPV) (15/06/2019) Per majoria absoluta dels vots dels regidors (7 vots de PSPV) |||||||
| Fonts: JEC, JEZ Xàtiva, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2011 l'alcalde de la Pobla del Duc és Vicent Gomar Moscardó de Partit Socialista del País Valencià (PSPV-PSOE).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Àngel Bataller Boscà | AEI | 19/04/1979 | -- |
| 1983–1987 | Romualdo Soler Miquel | PSPV-PSOE | 28/05/1983 | -- |
| 1987–1991 | Rafael Calatayud Llorens | AP | 30/06/1987 | -- |
| 1991–1995 | Rafael Calatayud Llorens | PP | 15/06/1991 | -- |
| 1995–1999 | Rafael Calatayud Llorens | PP | 17/06/1995 | -- |
| 1999–2003 | José Luis Soler Navarro | UV | 03/07/1999 | -- |
| 2003–2007 | Natalio José Navarro Pellicer | PP | 14/06/2003 | -- |
| 2007–2011 | Natalio José Navarro Pellicer | PP | 16/06/2007 | -- |
| 2011–2015 | Vicent Gomar Moscardó | PSPV-PSOE | 11/06/2011 | -- |
| 2015–2019 | Vicent Gomar Moscardó | PSPV-PSOE | 13/06/2015 | -- |
| 2019-2023 | Vicent Gomar Moscardó | PSPV-PSOE | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Transports

L'estació de ferrocarril de La Pobla del Duc pertany a la línia 47 de mitjana distància, coneguda com a València-Xàtiva-Alcoi.
Línia 47: València-Xàtiva-Alcoi :

## Demografia

Evolució demogràfica :
| 1990 | 1992 | 1994 | 1996 | 1998 | 2000 | 2002 | 2004 | 2005 | 2006 | 2007 | 2011 |
| 2.642 | 2.627 | 2.596 | 2.490 | 2.435 | 2.427 | 2.543 | 2.595 | 2.645 | 2.621 | 2.561 | 2.539 |

## Economia

Fins fa pocs anys la vinya era pràcticament l'únic suport econòmic de la Pobla del Duc. Però amb el temps i les exigències del mercat, ara per ara gran part del sòl es dedica a fruiters d'estiu, com ara la prunera, la bresquillera i l'albercoquer. La ramaderia compta amb diverses granges avícoles i porcines, mentre que en llibertat pasturen unes 200 caps de bestiar de llana.
El sector industrial ha experimentat un creixement ampli en els últims anys, tot i que encara té menor importància que les activitats agroalimentàries.

## Monuments

* Església parroquial. Dedicada a Mare de Déu de l'Assumpció, de planta rectangular i torre de base hexagonal. La capella de la Comunió va ser construïda en el passat segle.
* Cases pairals. Encara queden a la població, gran nombre de cases pairals, que encara senzilles en els seus acabats, no perden l'encant mediterrani.
* Jardí del Calvari. Interessant jardí.
* La Poasa. Antic pou, fet a partir del que establiren els primers habitants a la zona.
* Convent de Mínims. Fundat el 1603, prenent com a base l'ermita de Sant Sebastià i Sant Fabià, situada als afores de la població. Després de la desamortització eclesiàstica i l'exclaustració decretada per Juan Álvarez Mendizábal en 1835, l'edifici va ser cedit a l'ajuntament, qui el va enderrocar. Resta la primitiva església del convent, dedicada a Sant Cosme i Sant Damià, i amb prou feines queden els arcs de les portes, els quals han estat integrats en un petit parc-jardí.

## Festes locals

* Festes patronals. Celebra les seues festes al setembre en honor del Crist de l'Empar, Sant Blai i la Divina Aurora.
* Festes cíviques. Durant els últims anys la població ha anat desenvolupant nous actes lúdics per al gaudi de grans i petits, com "La Verema" (Raimà), "la festa del raïm" o la Fira Comercial i Gastronòmica de Pobla del Duc: "Bon profit i bona gana".

## Notes

* ↑ L'Agrupació Independent de La Pobla del Duc (AIPD), que no es presentà a les eleccions de 2019, perdé el regidor obtingut el 2015.
* ↑ AEI són les sigles d'Agrupació Electoral Independiente.

## Referències

* ↑ Ajuntament de la Pobla del Duc. «Ple del 15 de Juny de 2019 de l'Ajuntament de La Pobla del Duc», 15-06-2019. Minut 16.
* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.530 [Consulta: 29 abril 2020].
* ↑ Junta Electoral de Zona de Xàtiva «Edicto de la Junta Electoral de Zona de Xàtiva sobre proclamación de candidaturas a las elecciones Locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 151. Arxivat de l'original el 3 de juny 2020 [Consulta: 26 març 2020].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 2019-06-25. [Consulta: 26 març 2020].
* ↑ Ara. «Eleccions municipals 2019. Resultats a la Pobla del Duc», 26-05-2019. [Consulta: 26 març 2020].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. La Pobla del Duc. Històric de Govern Local». Portal d'informació ARGOS. [Consulta: 10 juny 2020].

## Enllaços externs

* Pàgina oficial de la Pobla del Duc